सर्वप्रथम सभी के द्वारा गणेश भगवान की पूजा अर्चना की गई। तदुपरांत कार्यक्रम का प्रारंभ किया गया तथा उपस्थित अतिथियों का सम्मान माल्यार्पण कर किया गया। स्वागत भाषण अभिभाषक संघ करैरा के अध्यक्ष महेंद्र सिंह सिकरवार द्वारा दिया गया। अनुसूचित जाति मोर्चा के प्रदेश संयोजक एवं अभिभाषक संघ करैरा के सदस्य डॉ. केएल राय द्वारा बताया गया कि करैरा अभिभाषक संघ द्वारा जो मुझे प्रेम एवं स्नेह दिया है उसकी बदौलत करैरा विधानसभा क्षेत्र के गांव-गांव में पहचान एवं सम्मान मिला है उसके लिए में सभी कांग्रेस जान एवं अभिभाषक संघ का आभारी हूं। साथ ही जो उत्तरदायित्व मुझे आप सभी के द्वारा दिया जाएगा उसका निर्वाह में पूरी ईमानदारी और कठिन मेहनत से करूंगा।